Kindlasti on Sinult mõnigi kord küsitud "Kuidas tervis on?" ja ka ise oled alatasa teistele soovinud: "Tervist!" Kuid kas on keegi Sinult tõsiselt küsinud, kui paksud on Sinu magamistoa kardinad? Või - mis kell sa magama lähed? Milline on Sinu voodi? Kas vaatad vahel taevasse, sukeldudes selle sinasse? Kuidas Sa hingad? Kui palju, millist ja kuidas vett jood? Mida, millal ja kuidas sööd? Kuidas on seejuures lood aluselisuse-happelisuse,  oomega-3 ja oomega-6 rasvhappe jms tasakaaluga Sinu toidus? Kas tunnetad oma inimtüübi eripära ja järgid oma vaistu? Kus ja kuidas ohustavad Sind - ja Sinu lähedasi, eriti lapsi - aspartaam ja ASO-värvid? Millist pesupulbrit kasutad? Millega nõusid pesed? Ja hambaid? Milliseid riideid kannad? Millist tervisesporti ja kuidas teed? Kas rakendad mingit enesemassaaži? Kuidas tajud ja korraldad oma aega? Mida ütleb Sulle sõna "kehaenergiad" või kas oled kunagi mõelnud võimalusest "neid valitseda"? Või ennast nende  abil koguni tervendada? Mida annab Sulle Sinu lähisuhe - ja mida see veel võiks pakkuda? Kui palju on Sul südamesõpru? Kas kuulud mõnda kogukonda? Mida arvad maailmast - on see "hea" või "kuri"? Teistest inimestest? Kui rahul eluga oled? Mis jääb puudu? Kuidas näed oma minevikku ja tulevikku? Mis ootab ees - mida igatsed või taotled? Kuidas kiirendad oma soovide täitumist? Millised on Sinu anded ja võimed, mille raames seda kõige tõhusam teha - Sinu kutsumus?    Seda kõike - ja palju muudki - küsin  Sinult Sinu Tervise Kaardistamisel ühekokku viiel tasandil (neist lähemalt allpool). Tavaliselt küsitakse Sinult kas toitumise või mõtlemise või tervisespordi kohta - siin aga on kõik oluline korraga koos. Loomulikult võid sellest lugeda ka erinevatest raamatutest, kuid see vajab aega ja pühendumist. Tervise Kaardistamine aga teeb kahe tunniga ringi peale tervele Sinu tervisele - põhilisimale sellest. Saad esmase "holistliku" ülevaate kõigist võimalustest. Saad endast - ja oma eluviisist - teada mõndagi,  mille peale seni võibolla pole tulnudki. Selle najal taipad, millist valdkonda peaksid rohkem järele aitama, et hakata tundma end elujõulisema, teotahtelisema, õnnelikumana. Et alustada liikumist oivalise tervise poole.